Vabaühenduste Liit ja Euroopa Parlamendi büroo Eestis kutsuvad vabaühenduste töötajaid mõjusa kommunikatsioonikampaania korraldamise koolitusele 28. veebruaril kell 14.00-18.00 Euroopa Liidu Maja I korruse konverentsiruumis (Rävala pst 4, Tallinn). Koolituse viib läbi Sandra Kamilova.
Kommunikatsioonikampaania võib olla mõjus tööriist mitmel eesmärgil – teadlikkuse tõstmisel, maine kujundamisel, müügi tõstmisel, liitlaste leidmisel ja ühiskonnas muutuste saavutamisel.
Edukas kommunikatsioonikampaania nõuab aga hoolikat planeerimist ja mitmete aspektide läbi mõtlemist, mida koolitusel ka käsitleme, et valmistada osalejad ette tõhusate ja terviklike kampaaniate loomiseks.
Koolituse teemad:
Koolitusel analüüsime ka näidiskampaaniate edukust ja teeme ühiselt praktilisi harjutusi kommunikatsioonikampaaniate planeerimiseks.
Sandra Kamilova on Miltton New Nordics valitsussuhete suuna juht ja strateegiline konsultant. Varasemalt on ta töötanud välisministeeriumis, kaitseministri ja Riigikogu esimehe nõunikuna ning nõustanud ja olnud toeks Sotsiaaldemokraatliku erakonna valimiskampaania elluviimisel 2015. aasta Riigikogu valimistel. Ta on osalenud Eesti Euroopa Liidu Nõukogu eesistumise korraldamises ja juhtinud Eesti ÜRO Julgeolekunõukogu mittealaliseks liikmeks kandideerimise kampaania kommunikatsiooni. Aastatel 2013-2014 oli ta Euroopa Noortefoorumi juhatuse liige, seistes noorteorganisatsioonide huvide eest Euroopa tasandil. Sandra on omandanud magistrikraadi Tartu Ülikoolis rahvusvaheliste suhete erialal.
Osalemine on tasuta, kuid vajalik on eelnev registreerimine.
PS! Igast organisatsioonist ootame ühte esindajat.
Koolituse korraldamist rahastab Euroopa Parlamendi Büroo Eestis ning see on osa üheskoos.eu algatusest, mis valmistab kodanikuühiskonda ette 2024. aasta Euroopa Parlamendi valimisteks.